als_Latn dik_Latn sag_Latn
Vitin e kaluar një shoqatë bamirësie grumbulloi 600 mijë dollarë nga personi i cili pati privilegjin të pinte një kafe me shefin ekzekutiv të Apple-it, Tim Cook. Këtë vit, zoti Cook do të bëhet sërish pjesë e kësaj shoqate bamirësie, dhe tashmë ju keni mundësi të drekoni me të në selinë e Apple-it në Kaliforni.
Ai që do të ofrojë çmimin më të lartë do të ketë mundësi të drekojë me shefin ekzekutiv të Apple-it. Deri tani shifra më e lartë që është ofruar është 62,500 dollarë.
Cook nuk është i vetmi që i është bashkuar shoqatës së bamirësisë Charitybuzz.com. Kësaj shoqate i janë bashkuar shumë personalitete nga fusha të ndryshme si të politikës, të artit, teknologjisë. Përmendim këtu disa nga personalitet si ish-presidenti Bill Klinton, këngëtarja Lady Gaga, tenisti John McEnroe, etj.
“Yjet e teknologjisë janë bërë shumë të famshëm në moshën digjitale,” tha për Mashable Coppy Holzman, themeluesi dhe shefi ekzekutiv i shoqatës Charitybuzz. “Vitin e kaluar u fituan më shumë para nga takimi i Cook sesa nga yjet e Hollywood-it.”
Nëse doni të lini një takim me Cook mund të klikoni këtu.
(Herë të lexuara: 204)
als_Latn als_Latn als_Latn als_Latn als_Latn als_Latn